CELEX: 32006R1966
Language: lt
Date: 2006-12-21 00:00:00
Title: 2006 m. gruodžio 21 d. Tarybos reglamentas (EB) Nr. 1966/2006 dėl duomenų apie žvejybos veiklą elektroninio registravimo ir perdavimo bei dėl nuotolinio aptikimo priemonių

2006 12 30      LT                     Europos Sąjungos oficialusis leidinys            L 409/1

                                                        I

                                    (Aktai, kuriuos skelbti privaloma)

                           TARYBOS REGLAMENTAS (EB) Nr. 1966/2006

                                          2006 m. gruodžio 21 d.

              dėl duomenų apie žvejybos veiklą elektroninio registravimo ir perdavimo
                                 bei dėl nuotolinio aptikimo priemonių

   EUROPOS SĄJUNGOS TARYBA,

   atsižvelgdami į Europos bendrijos steigimo sutartį, ypač į jos 37 straipsnį,

   atsižvelgdami į Komisijos pasiūlymą,

   atsižvelgdama į Europos Parlamento nuomonę,
 ---pagebreak--- L 409/2           LT                      Europos Sąjungos oficialusis leidinys                         2006 12 30

   kadangi:

   (1)        Reglamentu (EB) Nr. 2371/2002 1 nustatoma programa, skirta užtikrinti žuvų išteklių
              apsaugą ir tausojantį naudojimą pagal Bendrąją žuvininkystės politiką.

   (2)        Žuvų išteklių apsaugos ir tausojančio naudojimo tikslai yra pasiekiami, laikantis sąlygų,
              reglamentuojančių prieigą prie vandenų ir išteklių, t. y. ribojant sugautų žuvų kiekius ir
              žvejybos pastangas ir patvirtinant technines priemones, susijusias su žvejybos metodais,
              žūklės įrankiais ir sugautų žuvų kiekiais.

   (3)        Todėl siekiant užtikrinti racionalų žvejybos galimybių valdymą ir siekiant įgyvendinti
              šiuos tikslus, žvejybinę veiklą būtina stebėti pačiais tinkamiausiais metodais. Sugauti
              kiekiai daugiausia kontroliuojami renkant informaciją apie sugavimus, iškrovimus,
              perkrovimus, gabenimus ir pardavimus, o žvejybos pastangos daugiausia kontroliuojamos
              renkant informaciją apie laivo charakteristikas, žvejojant praleistą laiką ir žūklės įrankius.
              Be to, nuotolinio valdymo technologijos žuvininkystės kontrolės institucijoms suteikia
              galimybę stebėti laivų buvimą tam tikroje teritorijoje. Derinant visas šias priemones,
              didinamas informacijos tikslumas.

   (4)        Reglamento (EB) Nr. 2371/2002 22 straipsnio 1 dalyje ir 23 straipsnio 3 dalyje atitinkamai
              numatoma, kad 2004 m. Taryba turi nuspręsti dėl įsipareigojimo elektroniniu būdu
              registruoti ir perduoti atitinkamą informaciją, susijusią su žvejybos veikla, įskaitant
              iškrautus ar perkrautus sugavimus bei pardavimo pažymą, ir dėl įsipareigojimo įdiegti
              nuotolinio aptikimo priemones.

   1
          OL L 358, 2002 12 31, p. 59.
 ---pagebreak--- 2006 12 30        LT                       Europos Sąjungos oficialusis leidinys                        L 409/3

   (5)        Pastaraisiais metais valstybės narės ir kitos šalys vykdė bandomuosius elektroninio
              registravimo ir pranešimo bei nuotolinio aptikimo projektus. Šie projektai pasirodė esą
              pagrįsti ir ekonomiškai efektyvūs.

   (6)        Reglamento (EEB) Nr. 2847/93, nustatančio bendros žuvininkystės politikos kontrolės
              sistemą1, 6 straipsniu numatoma, kad Bendrijos žvejybos laivų kapitonai veda laivo
              žurnalą apie savo veiklas.

   (7)        Reglamento (EB) Nr. 2371/2002 22 straipsniu nustatoma, kad žuvininkystės produktai
              parduodami tiktai iš žvejybos laivo registruotiems pirkėjams arba registruotuose
              aukcionuose.

   (8)        Reglamento (EEB) Nr. 2847/93 9 straipsniu numatoma, kad aukcionai ar kitos valstybių
              narių įgaliotos įstaigos ar asmenys, atsakingi už pirminę prekybą žuvininkystės produktais,
              po pirminio pardavimo pateikia pardavimo pažymą valstybių narių, kurių teritorijoje
              atliekama pirminė prekyba, kompetentingoms institucijoms.

   (9)        Reglamento (EEB) Nr. 2847/93 8 straipsnyje numatoma, kad Bendrijos žvejybos laivo,
              kurio bendras ilgis yra 10 ar daugiau metrų, kapitonas arba jo atstovas, po kiekvieno reiso
              per 48 valandas nuo iškrovimo, valstybės narės, kurioje vyksta iškrovimas,
              kompetentingoms institucijoms pateikia deklaraciją.

   1
             OL L 261, 1993 10 20, p. 1. Reglamentas su paskutiniais pakeitimais, padarytais
             Reglamentu (EB) Nr. 768/2005 (OL L 128, 2005 5 21, p. 1).
 ---pagebreak--- L 409/4       LT                     Europos Sąjungos oficialusis leidinys                        2006 12 30

   (10)   Reglamento (EEB) Nr. 2847/93 9 straipsnyje taip pat numatoma, kad jei pirminė prekyba
          žuvininkystės produktais neatliekama toje pačioje valstybėje narėje, kurioje jie buvo
          iškrauti, valstybė narė, atsakinga už pirminės prekybos stebėseną, užtikrina, kad valdžios
          institucijoms, atsakingoms už atitinkamų produktų iškrovimą, būtų kuo greičiau pateikta
          pardavimo pažymos kopija.

   (11)   Reglamento (EEB) Nr. 2847/93 19 straipsniu reikalaujama, kad valstybės narės sukurtų
          kompiuterizuotą duomenų bazę ir įvestų patvirtinimo sistemą, visų pirma susidedančią iš
          kryžminių patikrinimų ir sutikrinimo duomenų.

   (12)   Reglamento (EEB) Nr. 2847/93 9 straipsniu taip pat numatoma, kad perdavimo
          deklaracija, už kurią atsako jos turėtojas, kompetentingoms institucijoms pateikiama, kai
          produktai nėra siūlomi parduoti arba juos ketinama parduoti vėliau.

   (13)   Nuotolinis aptikimas turėtų būti naudojamas tik tada, kai aiškiai matoma ekonominė nauda
          lyginant tik su tradicinių kontrolės priemonių, pavyzdžiui, žvejybos patruliuojančių laivų ir
          orlaivių, naudojimu aptinkant nelegaliai žvejojančius žvejybos laivus.

   (14)   Todėl reikėtų nustatyti registravimo, perdavimo elektroniniu būdu ir nuotolinio aptikimo
          naudojimo kontrolės tikslais sąlygas.

   (15)   Būdai, kuriais kompetentingos nacionalinės institucijos naudosis keisdamosi informacija
          kontrolės ir tikrinimo tikslais, turėtų būti nustatytos išsamiose įgyvendinimo taisyklėse.
 ---pagebreak--- 2006 12 30        LT                      Europos Sąjungos oficialusis leidinys                       L 409/5

   (16)       Valstybė narė turėtų turėti galimybę priimti sprendimą dėl duomenų perdavimo būdų,
              naudojamų laivų, plaukiojančių su jos vėliava.

   (17)       Su kontrolės technologijų įgyvendinimu susijusios investicijos atitinka reikalavimus pagal
              Tarybos reglamentą Nr. 861/2006/EB, nustatantį Bendrijos finansines priemones, skirtas
              bendrai žuvininkystės politikai įgyvendinti bei veiklai jūrų teisės srityje 1.

   (18)       Šiam reglamentui įgyvendinti būtinos priemonės turėtų būti patvirtintos pagal 1999 m.
              birželio 28 d. Tarybos sprendimą 1999/468/EB, nustatantį Komisijos naudojimosi jai
              suteiktais įgyvendinimo įgaliojimais tvarką 2,

   PRIĖMĖ ŠĮ REGLAMENTĄ:

   1
             OL L 160, 2006 6 14, p. 1
   2
             OL L 184, 1997 7 17, p. 23. Sprendimas su pakeitimais, padarytais Sprendimu 2006/512/EB
             (OL L 200, 2006 7 22, p. 11).
 ---pagebreak--- L 409/6        LT                     Europos Sąjungos oficialusis leidinys                         2006 12 30

                                                1 straipsnis
                               Elektroninis registravimas ir perdavimas

   1.     Bendrijos žvejybos laivo kapitonas elektroninėmis priemonėmis registruoja su
          žuvininkystės veikla susijusią informaciją, kurią jis privalo registruoti laivo žurnale ir
          perkrovimo deklaracijoje, kaip apibrėžta atitinkamuose Bendrijos teisės aktuose, bei
          elektroninėmis priemonėmis siunčia šią informaciją vėliavos valstybės kompetentingai
          institucijai.

   2.     Bendrijos žvejybos laivo kapitonas ar jo atstovas elektroninėmis priemonėmis registruoja
          su žuvininkystės veikla susijusią informaciją, kurią jis privalo registruoti iškrovimo
          deklaracijoje, kaip apibrėžta atitinkamuose Bendrijos teisės aktuose, bei elektroninėmis
          priemonėmis siunčia šią informaciją vėliavos valstybės kompetentingai institucijai.

   3.     Pirminio pardavimo pažyma ir prireikus perdavimo deklaracija registruojama ir
          persiunčiama elektroniniu būdu, valstybių narių, kurių teritorijoje pirmą kartą parduodama
          registruotiems pirkėjams, registruotame aukcione ar kitam valstybių narių įgaliotam
          subjektui arba asmeniui, atsakingam už pirminį žuvininkystės produktų pardavimą,
          kompetentingoms institucijoms.

   4.     Valstybės narės turi būtinas administracines ir technines struktūras, kuriomis jos gali
          elektroninėmis priemonėmis gauti, tvarkyti, kryžmiškai patikrinti ir perduoti bent jau
          informaciją, esančią 1, 2 ir 3 dalyse nurodytame laivo žurnale, perkrovimo deklaracijoje,
          iškrovimo deklaracijoje, pardavimo pažymoje ir perdavimo deklaracijoje.
 ---pagebreak--- 2006 12 30       LT                     Europos Sąjungos oficialusis leidinys                          L 409/7

                                                   2 straipsnis
                                  Duomenų periodiškumas ir autentiškumas

   1.        Žvejybos laivo kapitonas atitinkamus žurnalo duomenis persiunčia ne rečiau kaip kartą per
             dieną. Jis taip pat siunčia tokius duomenis vėliavos valstybės kompetentingos valdžios
             institucijos prašymu. Bet kokiu atveju jis perduoda atitinkamus žurnalo duomenis užbaigęs
             paskutinę žvejybos operaciją bei prieš įplaukdamas į uostą.

   2.        Laivo žurnalo, perkrovimo deklaracijos ir iškrovimo deklaracijos duomenys, kuriuos
             įregistravo vėliavos valstybės kompetentinga institucija, laikomi autentiškais nacionalinės
             teisės aktuose nustatytomis sąlygomis.

   3.        Valstybės narės užregistruota pirminio pardavimo pažymos ir perdavimo deklaracijos
             informacija laikoma autentiška nacionalinės teisės aktuose nustatytomis sąlygomis.

                                                   3 straipsnis
                                             Laipsniškas įvedimas

   1.        Įsipareigojimas per 24 mėnesius nuo 5 straipsnyje nurodytų įgyvendinimo taisyklių
             įsigaliojimo datos elektroniniu būdu registruoti ir perduoti 1 straipsnio 1 ir 2 dalyse
             minimus duomenis taikomas žvejybos laivų, kurių bendras ilgis yra daugiau nei 24 metrai,
             kapitonams, o žvejybos laivų, kurių bendras ilgis yra daugiau nei 15 metrų, kapitonams –
             per 42 mėnesius nuo įgyvendinimo taisyklių įsigaliojimo.
 ---pagebreak--- L 409/8            LT                   Europos Sąjungos oficialusis leidinys                         2006 12 30

   2.        Nepaisant 1 dalies nuostatų, valstybės narės gali įpareigoti ar suteikti įgaliojimus nuo
             5 straipsnyje nurodytų įgyvendinimo taisyklių įsigaliojimo praėjus 12 mėnesių 1 dalyje
             nurodytų žvejybos laivų, kurių bendras ilgis yra 15 metrai ar mažiau, kapitonams
             elektroniniu būdu registruoti ir perduoti 1 straipsnio 1 ir 2 dalyse minėtus duomenis.

   3.        Pakrantės valstybės narės kompetentingos institucijos priima iš vėliavos valstybės narės
             gautus elektroninius pranešimus, kuriose pateikti 2 dalyje nurodytų žvejybos laivų
             duomenys.

   4.        Registruotiems pirkėjams, registruotam aukcionui ar kitam valstybių narių įgaliotam
             subjektui arba asmeniui, atsakingiems už pirminį žuvininkystės produktų pardavimą, kurių
             metinė finansinė apyvarta parduodant žuvininkystės produktus viršija 400 000 eurų,
             įpareigojimas elektroniniu būdu registruoti pardavimo pažymas arba prireikus perdavimo
             deklaracijas taikomas nuo 2009 m. sausio 1 d.

                                                  4 straipsnis
                                             Nuotolinis aptikimas

   Nuo 2009 m. sausio 1 d. ir tais atvejais, kai aiškiai matoma ekonominė nauda lyginant su
   tradicinėmis kontrolės priemonėmis naudojamomis aptinkant nelegaliai žvejojančius žvejybos
   laivus, valstybės narės užtikrina, kad jų žuvininkystės stebėsenos centrai turėtų techninius
   pajėgumus, suteikiančius jiems galimybę sulyginti buvimo vietas, nustatytas palydovais atsiųstuose
   į žemę nuotoliniu būdu aptiktuose vaizduose ar kitomis lygiavertėmis sistemomis su duomenimis,
   kurie gauti iš laivų stebėjimo sistemų, siekiant nustatyti žvejybos laivų buvimą tam tikroje
   teritorijoje.
 ---pagebreak--- 2006 12 30       LT                      Europos Sąjungos oficialusis leidinys                         L 409/9

                                                    5 straipsnis
                                                Išsamios taisyklės

   Išsamios šio reglamento įgyvendinimo taisyklės priimamos Reglamento (EB) Nr. 2371/2002
   30 straipsnio 2 dalyje nurodyta tvarka. Šiose taisyklėse visų pirma nustatoma:

   1)        Sąlygos, kuriomis kompetentingos nacionalinės institucijos kontrolės ir tikrinimo tikslais
             keisis informacija, tuo pačiu metu užtikrindamos konfidencialumą ir tai, kad pakrančių
             valstybės narės galėtų gauti informaciją.

   2)        Perduotinų pranešimų turinys.

   3)        Būdai, kuriais kompetentingos nacionalinės institucijos naudosis keisdamosi informacija
             kontrolės ir tikrinimo tikslais.

   4)        Pardavimo pažymos ir perėmimo deklaracijos duomenų registravimo ir perdavimo sąlygos.

   5)        Nuostatos, kuriomis valstybei narei leidžiama pratęsti elektroninio pranešimo įpareigojimą
             žvejybos laivams, kaip numatyta 3 straipsnio 2 dalyje.

   6)        Reikalavimų elektroniniu būdu perduoti iškrovimo deklaracijas išimtys bei sąlygos ir
             pranešimo reikalavimai informuoti pakrantės valstybę apie tokias išimtis.

   7)        Tam tikrų kontrolės nuostatų, esančių Bendrijos taisyklėse, skirtose žvejybos laivams,
             kurie elektroniniu būdu registruoja ir perduoda 1 straipsnio 1 ir 2 dalyse nurodytą
             informaciją, išimtys siekiant sumažinti ūkio subjektams tenkančią administracinę naštą.
 ---pagebreak--- L 409/10        LT                     Europos Sąjungos oficialusis leidinys                    2006 12 30

   8)      Nuostatos, susijusios su 1 straipsnyje nurodytų duomenų registravimu ir perdavimu
           techninio gedimo atveju.

                                                 6 straipsnis
                                                Įsigaliojimas

   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.

   Šis reglamentas privalomas visas ir tiesiogiai taikomas visose valstybėse narėse.

   Priimta Briuselyje, 2006 m. gruodžio 21 d.

                                                 Tarybos vardu
                                                 Pirmininkas
                                                 J. KORKEAOJA